มาเดินเล่นเลือกอาหารกินเหมือนเคย  เรามานั่งที่เเพ 6 เพราะติดใจร้านปลาเผาเจ้าประจำ แต่วันนี้คนจะเยอะไปหน่อย แม่ค้าย่างปลาไม่ทัน เราเลยหาขอวอื่นกินรอ

ส้มตำแพ 6 เป็นร้านที่ยกจากเรือมาขายบนบก เราสั่งตำผลไม้ 45 บาท ส้มตำปูม้า 80 บาท มาชิม รสชาติจัดจ้าน แต่ผลไม้วันนี้ไม่สดเท่าไหร่ ส่วนส้มตำปูม้าหวานเกินไปหน่อย

ปลาช่อนเผา แพ 6 ร้านเจ้ติ๋ม วันนี้ปลาดูไม่ค่อยสวย แม้หน้าตาจะดูไม่ดี  แต่เนื้อปลาช่อนสดมาก น้ำจิ้มซีฟู้ดเด็ดมาก

ตับหวาน แพ 5 เพราะแพ 6 ไม่ขาย ราคา 50 บาท รสชาติน้ำลาบตับหวานแซ่บมาก แต่ตับไม่นิ่มเท่าไหร่ ออกแข็งและขมนิดๆ 

ขนมหวาน เราเลือกกิน 2 ร้านที่ชอบ

ขนมถ้วยป้าบุญ เราจัดมานั่งกินที่ริมน้ำ ให้ใส่จานมากินเลย ราคา 20 บาท ได้มา 5 ฝา วันนี้จะออกเค็มไปหน่อย 

ขนมเบื้องแม่เปี๊ยก ร้านนี้เราติดใจในเรื่องรสชาติ มีทั้งอันเล็กและอันใหญ่ เราเลือกแบบชิ้นใหญ่ เพราะไม่ชอบกินครีมมาก อันละ 25 บาท เราเลือกแบบไส้ผสม กินแล้วไม่ผิดหวัง